CELEX: 32019D0010
Language: mt
Date: 2019-04-18 00:00:00
Title: Deċiżjoni (UE) 2019/685 tal-Bank Ċentrali Ewropew tat-18 ta' April 2019 fuq l-ammont totali ta' drittijiet superviżorji annwali għall-2019 (BĊE/2019/10)

2.5.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 115/16
               
            
         DEĊIŻJONI (UE) 2019/685 TAL-BANK ĊENTRALI EWROPEW
         tat-18 ta' April 2019
         fuq l-ammont totali ta' drittijiet superviżorji annwali għall-2019 (BĊE/2019/10)
         IL-KUNSILL GOVERNATTIV TAL-BANK ĊENTRALI EWROPEW,
         Wara li kkunsidra t-Trattat dwar il-Funzjonament tal-Unjoni Ewropea,
         Wara li kkunsidra r-Regolament tal-Kunsill (UE) Nru 1024/2013 tal-15 ta' Ottubru 2013 li jikkonferixxi kompiti speċifiċi lill-Bank Ċentrali Ewropew fir-rigward ta' politiki relatati mas-superviżjoni prudenzjali ta' istituzzjonijiet ta' kreditu (1), u b'mod partikolari l-Artikolu 30 tiegħu,
         Wara li kkunsidra r-Regolament (UE) Nru 1163/2014 tal-Bank Ċentrali Ewropea tat-22 ta' Ottubru 2014 dwar it-tariffi superviżorji (BĊE/2014/41) (2), u b'mod partikolari l-Artikolu 3(1) u l-Artikolu 9(2) tiegħu,
         Billi:
         
                     (1)
                  
                  
                     L-ammont totali tat-tariffi superviżorji annwali li għandhom jinġabru skont l-Artikolu 9(2) tar-Regolament (UE) Nru 1163/2014 (BĊE/2014/41) għandhom ikopru, imma mhux jaqbżu, in-nefqa magħmula mill-Bank Ċentrali Ewropew (BĊE) fir-rigward tal-kompiti superviżorji tiegħu fil-perijodu tariffarju rilevanti. Din in-nefqa tikkonsisti fi spejjeż relatati direttament mal-kompiti superviżorji tal-BĊE, bħal pereżempju s-superviżjoni ta' entitajiet sinifikanti, is-sorveljanza tas-superviżjoni ta' entitajiet inqas sinifikanti u t-twettiq ta' kompiti orizzontali u servizzi speċjalizzati. Tinkludi wkoll spejjeż relatati indirettament mal-kompiti superviżorji tal-BĊE, bħal pereżempju servizzi pprovduti mill-oqsma ta' appoġġ tan-negozju tal-BĊE, inklużi binjiet, ġestjoni tar-riżorsi umani, servizzi amministrattivi, servizzi tal-ibbaġitjar u l-kontroll, kontabilità, legali, servizzi ta' komunikazzjoni u traduzzjoni, awditu intern, u servizzi tal-istatistika u tat-teknoloġija tal-informazzjoni.
                  
               
                     (2)
                  
                  
                     Sabiex jiġu kkalkulati d-drittijiet superviżorji annwali pagabbli fir-rigward ta' entitajiet sinifikanti taħt superviżjoni u gruppi sinifikanti taħt superviżjoni, u entitajiet inqas sinifikanti taħt superviżjoni u gruppi inqas sinifikanti taħt superviżjoni, l-ispejjeż totali għandhom jinqasmu fuq il-bażi tan-nefqa allokata lill-funzjonijiet rilevanti li jwettqu s-superviżjoni diretta tal-entitajiet sinifikanti taħt superviżjoni u tal-gruppi sinifikanti taħt superviżjoni u s-superviżjoni indiretta ta' entitajiet inqas sinjifikanti taħt superviżjoni u ta' gruppi inqas sinifikanti taħt superviżjoni.
                  
               
                     (3)
                  
                  
                     L-ammont totali tat-tariffa superviżorja annwali għal 2019 għandha tiġi kkalkulata bħala s-somma ta': (a) l-ispejjeż annwali stmati ta' kompiti superviżorji għall-2019, ibbażati fuq il-baġit tal-BĊE approvat għall-2019, wara li jittieħed inkunsiderazzjoni kull żvilupp fl-ispejjeż annwali stmati li jsiru mill-BĊE li kienu magħrufa fiż-żmien meta din id-Deċiżjoni ġiet adottata; u (b) l-bilanċ pożittiv jew tal-iżbilanċ mill-2018.
                  
               
                     (4)
                  
                  
                     Il-bilanċ pożittiv jew l-iżbilanċ għandu jiġi ddeterminat billi jitnaqqsu l-ispejjeż annwali attwali tal-kompiti superviżorji li saru fl-2018, kif rifless fil-Kontijiet Annwali tal-BĊE għall-2018 (3), mill-ispejjeż annwali stmati miġburin għall-2018, kif stabbilit fl-Anness tad-Deċiżjoni (UE) 2018/667 tal-Bank Ċentrali Ewropew (BĊE/2018/12) (4).
                  
               
                     (5)
                  
                  
                     Skont l-Artikolu 5(3) tar-Regolament (UE) Nru 1163/2014 (BĊE/2014/41), l-ammonti tariffarji relatati mal-perijodi tariffarji preċedenti li ma kinux għall-ġbir, ħlasijiet ta' imgħax riċevuti skont l-Artikolu 14 u ammonti riċevuti jew rifużi skont l-Artikolu 7(3) ta' dak ir-Regolament, jekk hemm, għandhom jittieħdu inkunsidrazzjoni wkoll fl-ispejjeż annwali stmati tal-kompiti superviżorji għall-2019.
                  
               ADOTTA DIN ID-DEĊIŻJONI:
         
            Artikolu 1
            Definizzjonijiet
            Għall-finijiet ta' din id-Deċiżjoni, għandhom japplikaw id-definizzjonijiet li jinsabu fir-Regolament (UE) Nru 468/2014 tal-Bank Ċentrali Ewropew (BĊE/2014/17) (5) u r-Regolament (UE) Nru 1163/2014 (BĊE/2014/41).
         
         
            Artikolu 2
            L-ammont totali ta' drittijiet superviżorji annwali għall-2019
            
               1.   L-ammont totali ta' drititjiet superviżorji annwali għall-2019 għandu jkun ta' EUR 576 020 336, ikkalkulati kif jidher fl-Anness I.
            
            
               2.   Kull kategorija ta' entitajiet taħt superviżjoni u gruppi taħt superviżjoni għandha tħallas l-ammont totali ta' tariffi superviżorji annwali li ġej:
               
                           (a)
                        
                        
                           entitajiet sinjifikanti taħt superviżjoni u gruppi sinifikanti taħt superviżjoni: EUR 524 196 987;
                        
                     
                           (b)
                        
                        
                           entitajiet inqas sinifikanti taħt superviżjoni u gruppi inqas sinifikanti taħt superviżjoni: EUR 51 823 349.
                        
                     Il-mod kif huwa maqsum l-ammont totali ta' tariffi superviżorji annwali għall-2019 li għandhom jitħallsu fir-rigward ta' kull kategorija huwa muri fl-Anness II.
            
         
         
            Artikolu 3
            Dħul fis-seħħ
            Din id-deċiżjoni għandha tidħol fis-seħħ fl-għoxrin jum wara dak tal-pubblikazzjoni tagħha f'Il-Gurnal Ufficjali tal-Unjoni Ewropea.
         
         
            Magħmul fi Frankfurt am Main, it-18 ta' April 2019.
            
               
                  Il-President tal-BĊE
               
               Mario DRAGHI
            
         
         
            (1)  ĠU L 287, 29.10.2013, p. 63.
         
            (2)  ĠU L 311, 31.10.2014, p. 23.
         
            (3)  Ippubblikati fis-sit elettroniku tal-BĊE li jinsab f'www.ecb.europa.eu fi Frar 2019.
         
            (4)  Deċiżjoni (UE) 2018/667 tal-Bank Ċentrali Ewropew tad-19 ta' April 2018 dwar l-ammont totali ta' tariffi superviżorji annwali għall-2018 (BĊE/2018/12) (ĠU L 111, 2.5.2018, p. 3).
         
            (5)  Regolament (UE) Nru 468/2014 tal-Bank Ċentrali Ewropew tas-16 ta' April 2014 li jistabbilixxi qafas għal kooperazzjoni fi ħdan il-Mekkaniżmu Superviżorju Uniku bejn il-Bank Ċentrali Ewropew u l-awtoritajiet nazzjonali kompetenti u mal-awtoritajiet nazzjonali nominati (Regolament Qafas tal-MSU) (BĊE/2014/17) (ĠU L 141, 14.5.2014, p. 1).
      
      
         
            ANNESS I
            
               Kalkolu tal-ammont totali ta' tariffi superviżorji annwali għall-2019
            
            
                        (EUR)
                     
                  
                        
                           Spejjeż annwali stmati għall-2019
                        
                     
                     
                        
                           559 007 136 
                        
                     
                  
                        Salarji u benefiċċji
                     
                     
                        264 525 116 
                     
                  
                        Kera u manutenzjoni tal-bini
                     
                     
                        58 866 157 
                     
                  
                        Infiq ieħor operattiv
                     
                     
                        235 615 863 
                     
                  
                        
                           Bilanċ pożittiv/Żbilanċ mill-2018
                        
                     
                     
                        
                           15 332 187 
                        
                     
                  
                        
                           Ammonti meħudin inkunsiderazzjoni skont l-Artikolu 5(3) tar-Regolament (UE) Nru 1163/2014 (BĊE/2014/41)
                        
                     
                     
                        
                           1 681 013 
                        
                     
                  
                        Ammonti tariffarji relatati mal-perijodi tariffarji preċedenti li ma setgħux jinġabru
                     
                     
                        0
                     
                  
                        Ħlasijiet ta' imgħax riċevuti skont l-Artikolu 14 tar-Regolament imsemmi iktar 'il fuq
                     
                     
                        – 9 626 
                     
                  
                        Ammonti riċevuti jew rifużi skont l-Artikolu 7(3) tar-Regolament imsemmi iktar 'il fuq
                     
                     
                        1 690 639 
                     
                  
                        
                           TOTAL
                        
                     
                     
                        
                           576 020 336 
                        
                     
                  
      
      
         
            ANNESS II
            
               Kif huwa maqsum l-ammont totali ta' tariffi superviżorji annwali għall-2019
            
            
                        (EUR)
                     
                  
                         
                     
                     
                        Entitajiet sinifikanti taħt superviżjoni u gruppi sinifikanti taħt superviżjoni
                     
                     
                        Entitajiet inqas sinifikanti taħt superviżjoni u gruppi inqas sinifikanti taħt superviżjoni
                     
                     
                        Total
                     
                  
                        
                           Spejjeż annwali stmati għall-2019
                        
                     
                     
                        
                           508 696 494 
                        
                     
                     
                        
                           50 310 642 
                        
                     
                     
                        
                           559 007 136 
                        
                     
                  
                        
                           Bilanċ pożittiv/Żbilanċ mill-2018
                        
                     
                     
                        
                           13 952 290 
                        
                     
                     
                        
                           1 379 897 
                        
                     
                     
                        
                           15 332 187 
                        
                     
                  
                        
                           Ammonti meħudin inkunsiderazzjoni skont l-Artikolu 5(3) tar-Regolament (UE) Nru 1163/2014 (BĊE/2014/41)
                        
                     
                     
                        
                           1 548 203 
                        
                     
                     
                        
                           132 810 
                        
                     
                     
                        
                           1 681 013 
                        
                     
                  
                        Ammonti tariffarji relatati mal-perijodi tariffarji preċedenti li ma setgħux jinġabru
                     
                     
                        0
                     
                     
                        0
                     
                     
                        0
                     
                  
                        Ħlasijiet ta' imgħax riċevuti skont l-Artikolu 14 tar-Regolament imsemmi iktar 'il fuq
                     
                     
                        – 7 918 
                     
                     
                        – 1 708 
                     
                     
                        – 9 626 
                     
                  
                        Ammonti riċevuti jew rifużi skont l-Artikolu 7(3) tar-Regolament imsemmi iktar 'il fuq
                     
                     
                        1 556 121 
                     
                     
                        134 518 
                     
                     
                        1 690 639 
                     
                  
                        
                           TOTAL
                        
                     
                     
                        
                           524 196 987 
                        
                     
                     
                        
                           51 823 349 
                        
                     
                     
                        
                           576 020 336